

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA ANTUNOVAC** |
| **JEDINSTVENI UPRAVNI ODJEL** |

Na temelju članka 4. stavka 1. Odluke o kriterijima i pokazateljima učinkovitosti upravljanja komunalnom infrastrukturom na području Općine Antunovac („Službeni glasnik Općine Antunovac“ broj 12/23), Pročelnik Jedinstvenog upravnog odjela Općine Antunovac, dana 10. siječnja 2024. godine, donosi

**Analizu vrednovanja i poduzetih mjera kao pokazatelja učinkovitosti upravljanja komunalnom infrastrukturom na području Općine Antunovac za 2023. godinu**

Analiza i vrednovanje učinaka upravljanja i korištenja komunalne infrastrukture na području Općine Antunovac, podrazumijeva analiziranje postojeće situacije u načinu upravljanja i korištenja komunalne infrastrukture radi utvrđivanja učinkovitosti upravljanja, utvrđivanja i rješavanja problema u vezi s upravljanjem i korištenjem, utvrđivanja utjecaja  upravljanja  na lokalnu zajednicu te utvrđivanja načina na koji se upravljanje komunalnom infrastrukturom može unaprijediti.

Analizom se obuhvaćaju komunalne djelatnosti, objekti, površine i naprave na području Općine Antunovac kroz koje se osigurava održavanje komunalne infrastrukture, a to su:

1. nerazvrstane ceste,

2. javne površine na kojima nije dopušten promet motornih vozila,

3. javne zelene površine,

4. groblja i mrtvačnica,

5. javna rasvjeta,

6. održavanje čistoće javnih površina.

Obavljanje navedenih komunalnih djelatnosti na području Općine Antunovac provodi se sukladno Zakonu o komunalnom gospodarstvu („Narodne novine“, broj 68/18, 110/18, 32/20), a poslovi održavanja komunalne infrastrukture na području Općine Antunovac regulirani su ugovornim odnosima s najpovoljnijim ponuditeljima u postupcima javne (jednostavne) nabave.

Poduzete mjere u 2023. godini nalaze se u Prilogu 1.

Iz navedenih aktivnosti vidljivo je da se sukladno financijskim mogućnostima, Planovima i Programima održavanja i gradnje komunalne infrastrukture, kao i zaprimljenim prijavama građana na uočene probleme u prostoru rješavaju problemi i otklanjaju nedostaci na komunalnoj infrastrukturi Općine Antunovac.

Isto je poduzimano i sukladno utvrđenim kriterijima i pokazateljima učinkovitijeg upravljanja.

U narednom periodu nastavit će se sa poboljšanjem upravljanja komunalnom infrastrukturom i uključivanjem javnosti u uočavanje i definiranje problema u zajednici te njihovo učinkovito i zadovoljavajuće otklanjanje, kako bi se pozitivno utjecalo na unapređenje životnog standarda stanovnika i ugodan život i boravak na području Općine Antunovac.

Ova Analiza objavit će se na web stranici: opcina-antunovac.hr

KLASA: 363-01/24-01/01

URBROJ: 2158-8-01-24-2

U Antunovcu, 10. siječnja 2024. godine

PROČELNIK

Ante Modrić, dipl. iur.